b'\n_START_ARTICLE_\nBrineichas\n_START_PARAGRAPH_\n\xd0\x91\xd1\x80\xd0\xb8\xd0\xbd\xd0\xb5\xd0\xb9\xd1\x85 (val. Bryneich)\xc2\xa0\xe2\x80\x93 senov\xc4\x97s \xc5\xa1iaur\xc4\x97s brit\xc5\xb3 karalyst\xc4\x97, buvusi \xc5\xa1iuolaikini\xc5\xb3 Nortumberlendo ir Daremo grafys\xc4\x8di\xc5\xb3 teritorijose ir susik\xc5\xabrusi apie 420 metus, po Koelio Senojo \xc5\xbeemi\xc5\xb3 padalinimo. Sostin\xc4\x97 buvo Din Gire (val. Din Guaire, dab. Bamboro).\n_START_SECTION_\nIstorija\n_START_PARAGRAPH_\n420 metais, po Ebrauko karaliaus Koelio Senojo mirties, jo valdos buvo padalintos tarp s\xc5\xabn\xc5\xb3: Keneu gavo Ebrauk\xc4\x85, o Garbonkanui atiteko Brineichas. \xc4\xae \xc5\xa1iaur\xc4\x99 nuo Brineicho buvo i\xc5\xa1sid\xc4\x97st\xc4\x99s Gododinas, vakaruose\xc2\xa0\xe2\x80\x93 Stratklaidas, o pietuose\xc2\xa0\xe2\x80\x93 Ebrauko karalyst\xc4\x97s valdos._NEWLINE_Brineichui, esant s\xc4\x85jungoje su Gododinu ir Starklaidu, V\xe2\x80\x93VI am\xc5\xbeiuose teko kariauti prie\xc5\xa1 piktus. 547 metais \xc4\xaf Brineicho teritorij\xc4\x85 i\xc5\xa1lipo anglai, vadovaujami Idos. Tuo metu Brineicho karaliumi buvo Kingaras, kuris mir\xc4\x97 apie 550-us metus. J\xc4\xaf Pakeit\xc4\x97 Morkantas I. 559 metais Ida ir Ifa mir\xc4\x97: galimas daiktas, kad vyko m\xc5\xab\xc5\xa1is, kuriame, kaip \xc5\xbeinoma, vietiniai britai atkakliai prie\xc5\xa1inosi anglams-u\xc5\xbekariautojams. Po keliolikos met\xc5\xb3 Dinas Giras buvo u\xc5\xbegrobtas bernicie\xc4\x8di\xc5\xb3 karaliaus Glapos, o valdant jo broliui Adai, anglams pavyko pilnai u\xc5\xbegrobti Brineich\xc4\x85, kurio valdovas\xc2\xa0\xe2\x80\x93 Morkantas I\xc2\xa0\xe2\x80\x93 b\xc4\x97go \xc4\xaf \xc5\xa1iaur\xc4\x99 \xc4\xaf Gododin\xc4\x85, kur netrukus tapo karaliumi.'